CELEX: 62008FN0077
Language: mt
Date: 2008-09-15 00:00:00
Title: Kawża F-77/08: Rikors ippreżentat fil- 15 ta' Settembru 2008 — Vicente Carbajosa et vs Il-Kummissjoni

8.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 285/57
            
         Rikors ippreżentat fil-15 ta' Settembru 2008 — Vicente Carbajosa et vs Il-Kummissjoni
   (Kawża F-77/08)
   (2008/C 285/104)
   Lingwa tal-kawża: Il-Franċiż
   Partijiet
   
      Rikorrenti: Isabel Vicente Carbajosa (Brussell, il-Belġju) u oħrajn (rappreżentanti: S. Orlandi, A. Coolen, J.-N. Louis, E. Marchal, avukati)
   
      Konvenuta: Il-Kummissjoni tal-Komunitajiet Ewropej
   Suġġett u deskrizzjoni tal-kawża
   L-illegalità tad-deċiżjoni tal-Kummissjoni li tillimita l-pubblikazzjoni tal-avviżi tal-kompetizzjoni EPSO/AD/116/08 u EPSO/AD/117/08 għal tliet lingwi u l-illegalità ta' dawn l-avviżi ta' kompetizzjoni u, bħala konsegwenza ta' dan, l-annullament tad-deċiżjonijiet individwali ta' EPSO li r-rikorrenti ma jiġux permessi jagħmlu l-eżamijiet ta' din il-kompetizzjoni.
   Talbiet tar-rikorrenti
   
               —
            
            
               tikkonstata l-illegalità tad-deċiżjoni tal-Kummissjoni li tillimita l-pubblikazzjoni tal-avviżi tal-kompetizzjoni EPSO/AD/116/08 u EPSO/AD/117/08 għal tliet lingwi u l-illegalità ta' dawn l-avviżi ta' kompetizzjoni;
            
         
               —
            
            
               tannulla d-deċiżjonijiet individwali tal-EPSO li r-rikorrenti ma jiġux permessi jagħmlu l-eżamijiet tal-kompetizzjonijiet EPSO/AD/116/08 u EPSO/AD/117/08 rispettivament;
            
         
               —
            
            
               tikkundanna lill-Kummissjoni tal-Komunitajiet Ewropej għall-ispejjeż.